|  |
| --- |
| Številka: 007-247/2021/48 |
| Ljubljana, 14. 7. 2021 |
| EVA 2021-2550-0020 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o prepovedi dajanja nekaterih plastičnih proizvodov za enkratno uporabo na trg v Republike Slovenije in o označevanju nekaterih plastičnih proizvodov – predlog za obravnavo |
| 1. Predlog sklepov vlade: |
| Na podlagi drugega odstavka 19. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg, 84/18 – ZIURKOE in 158/20) je Vlada Republike Slovenije na \_\_\_\_\_\_\_ seji \_\_\_\_\_\_\_\_\_ sprejela naslednji sklep:Vlada Republike Slovenije izdaja Uredbo o prepovedi dajanja nekaterih plastičnih proizvodov za enkratno uporabo na trg v Republiki Sloveniji in o označevanju nekaterih plastičnih proizvodov, ki se objavi v Uradnem listu Republike Slovenije. mag. Janja Garvas Hočevar v.d. generalnega sekretarjaPrejmejo:* Služba Vlade Republike Slovenije za zakonodajo,
* Ministrstvo za pravosodje Republike Slovenije,
* Ministrstvo za finance Republike Slovenije,
* Ministrstvo za gospodarski razvoj in tehnologijo Republike Slovenije,
* Ministrstvo za zdravje Republike Slovenije.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Iztok Slatinšek, v.d. generalnega direktorja Direktorata za okolje, MOP;
* dr. Polonca Ojsteršek Zorčič, vodja sektorja za odpadke, MOP.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
|  |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Ministrstvo za okolje in prostor je dne 19. 5. 2021 na spletni strani e-demokracije objavila osnutek predloga Uredbe o zmanjšanju vpliva nekaterih plastičnih proizvodov na okolje, ki prenaša določbe Direktive (EU) 2019/904 o zmanjšanju vpliva nekaterih plastičnih proizvodov na okolje (v nadaljnjem besedilu: Direktiva (EU) 2019/904) v nacionalni pravni red. S predlogom te uredbe se ureja posamezne cilje in ukrepe za posamezne plastične izdelke za enkratno uporabo in ribolovno orodje, ki vsebuje plastiko ter cilje in ukrepe za odpadke, ki nastanejo iz teh proizvodov.Direktiva (EU) 2019/904 za označevanje nekaterih plastičnih proizvodov za enkratno uporabo iz dela B priloge te uredbe v skladu z izvedbeno uredbo Komisije določa način označevanja teh proizvodov z rokom 3. 7. 2021.Prav tako Direktiva (EU) 2019/904 določa tudi prepoved dajanja na trg nekaterih plastičnih proizvodov za enkratno uporabo z rokom 3. 7. 2021.Ker je Komisija zamujala in še zamuja s sprejemom določenih izvedbenih aktov in smernic za izvajanje Direktive (EU) 2019/904, se v nadaljnji proces sprejemanja uredbe posreduje le del v javni obravnavi predstavljene uredbe, ki se nanaša na prepoved dajanja na trg nekaterih plastičnih proizvodov za enkratno uporabo ter o označevanju nekaterih plastičnih proizvodov za enkratno uporabo in spremeni predlog imena v predlog **Uredbe o prepovedi dajanja nekaterih plastičnih proizvodov za enkratno uporabo na trg v RS in o označevanju nekaterih plastičnih proizvodov** (v nadaljnjem besedilu: predlog uredbe)**, ter torej zagotovi prenos določb direktive v nacionalni pravni red, ki bi pomenile čim manjšo zamudo pri implementaciji tega dela Direktive (EU)** **2019/904. Z navedenim predlogom tudi zagotovi bolj enotno ukrepanje na notranjem trgu EU in zmanjša tveganja za izkrivljanje konkurence.**  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR: |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**
2. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:****II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna:** |
| **7.b Predstavitev ocene finančnih posledic pod 40.000 EUR:** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo predloženo v mnenje:  |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA, na portalu e-demokracija |
|  |
| Datum objave: 19. maj 2021 (do 18. junija 2021), kot predlog Uredbe o zmanjšanju vpliva nekaterih plastičnih proizvodov na okolje.V razpravo je bila vključena vsa zainteresirana javnost. Mnenja, predlogi in pripombe glede prepovedi dajanja na trg v RS nekaterih plastičnih proizvodov za enkratno uporabo in glede označevanja nekaterih plastičnih proizvodov za enkratno uporabo z navedbo predlagateljev:* nevladne organizacije (Eko Krog, Ekologi brez meja),
* SOS,
* Družbe za ravnanje z odpadno embalažo (GIZ skupne sheme – sekcija za embalažo, Recikel, Slopak, Surovina, Interseroh, Dinos),
* Zbornice (GZS – Služba za varstvo okolja, GZS – Zbornica komunalnega gospodarstva, OZS, TZS, KGZS),
* Zavezništvo ACE v Sloveniji,
* Odvetniška družba Neffat.

Upoštevani so bili:* večinoma.

Bistvena odprta vprašanja: * pristojni organ za določitev deležev odpadne embalaže in način njihove objave,
* način izvajanja javne službe zbiranja komunalnih odpadkov in s tem povezane obveznosti izvajalcev te javne službe, zlasti glede izločanja odpadkov, ki niso embalaža in jih uporabniki javne službe zavržejo med odpadno embalažo, preden jo oddajo družbam za ravnanje z odpadno embalažo – kot zbiralci odpadkov ti izvajalci ne smejo izvajati postopkov predobdelave odpadkov, kamor sodi tudi izločanje odpadkov, ki niso embalaža, iz toka odpadne embalaže,
* poročanje podatkov o embalaži, dani na trg v RS, za namen plačila pavšala,
* prodaja blaga tujih spletnih ponudnikov,
* posebni cilji recikliranja in predelave za kompozite (tetrapak).
 |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Mag. Andrej VIZJAK MINISTER |

 **PREDLOG**

 **EVA 2021-2550-0020**

Na podlagi drugega odstavka 19. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg, 84/18 – ZIURKOE in 158/20) Vlada Republike Slovenije izdaja

**Uredbo**

**o prepovedi dajanja nekaterih plastičnih proizvodov za enkratno uporabo na trg v Republiki Sloveniji in o označevanju nekaterih plastičnih proizvodov**

**1. člen**

**(vsebina)**

Ta uredba v skladu z Direktivo (EU) 2019/904 Evropskega parlamenta in Sveta z dne 5. junija 2019 o zmanjšanju vpliva nekaterih plastičnih proizvodov na okolje (UL L št. 155 z dne 12. 6. 2019, str. 1), v nadaljnjem besedilu: Direktiva 2019/904/EU) določa omejitve nekaterih plastičnih proizvodov za enkratno uporabo pri dajanju na trg v Republiki Sloveniji in zahteve za njihovo označevanje.

**2. člen**

**(obseg uporabe)**

Ta uredba se uporablja za plastične proizvode za enkratno uporabo, navedene v Prilogi, ki je sestavni del te uredbe, in za proizvode iz oksorazgradljive plastike.

**3. člen**

**(pomen izrazov)**

Izrazi, uporabljeni v tej uredbi, pomenijo

1. plastika je material, ki vsebuje polimer, kot je opredeljen v 5. točki 3. člena Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L št. 396 z dne 30. 12. 2006, str. 1), zadnjič spremenjene z Uredbo Komisije (EU) 2021/979 z dne 17. junija 2021 o spremembi prilog VII in XI k Uredbi (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH) (UL L št. 216 z dne 18. 6. 2021, str. 121), ki so mu lahko dodani aditivi ali druge snovi ter se lahko uporabi kot glavna strukturna komponenta končnih proizvodov, razen naravnih polimerov, ki niso kemično modificirani;
2. plastični proizvod za enkratno uporabo je proizvod, ki je v celoti ali delno izdelan iz plastike ter ni zasnovan, oblikovan ali dan na trg, da bi v svoji življenjski dobi opravil več poti ali kroženj, tako da bi se vrnil proizvajalcu za ponovno polnjenje ali ponovno uporabo za isti namen, za katerega je bil zasnovan;
3. oksorazgradljiva plastika je plastični material, ki vključuje aditive, ki z oksidacijo povzročijo razpad plastičnega materiala na mikrodelce ali kemično razgradnjo;
4. dajanje plastičnega proizvoda za enkratno uporabo na trg v Republiki Sloveniji (v nadaljnjem besedilu: RS) je prvo omogočanje dostopnosti proizvoda na trgu v RS;
5. omogočanje dostopnosti na trgu v RS je vsaka dobava proizvoda za distribucijo, porabo ali uporabo na trgu v RS v okviru gospodarske dejavnosti, bodisi odplačno ali neodplačno;
6. proizvajalec je:

a) pravna oseba ali samostojni podjetnik posameznik s sedežem v RS, ki ne glede na uporabljeno prodajno tehniko, vključno s pog[o](#bookmark40)dbo, sklenjeno na daljavo, opredeljeno v zakonu, ki ureja varstvo potrošnikov, poklicno proizvaja, polni, prodaja, pridobiva iz druge države članice EU ali članice Evropskega gospodarskega prostora (v nadaljnjem besedilu: država članica) ali uvaža iz tretjih držav plastične proizvode za enkratno uporabo ali polnjene plastične proizvode za enkratno uporabo ali ribolovno orodje, ki vsebuje plastiko, ter te proizvode daje na trg v RS. Prejšnji stavek ne velja za pravne osebe ali samostojne podjetnike posameznike, ki izvajajo ribolovn[e](#bookmark41) dejavnosti, kot so opredeljene v 28. točki 4. člena Uredbe (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L št. 354 z dne 28. 12. 2013, str. 22), zadnjič spremenjeno z Uredbo (EU) 2019/1241 Evropskega parlamenta in Sveta z dne 20. julija 2019 o ohranjanju ribolovnih virov in varstvu morskih ekosistemov s tehničnimi ukrepi, o spremembi uredb Sveta (ES) št. 2019/2006, (ES) št. 1224/2009 ter uredb (EU) št. 1380/2013, (EU) 2016/1139, (EU) 2018/973, (EU) 2019/472 in (EU) 2019/1022 Evropskega parlamenta in Sveta ter o razveljavitvi uredb Sveta (ES) št. 894/97, (ES) št. 850/98, (ES) št. 2549/2000, (ES) št. 254/2002, (ES) št. 812/2004 in (ES) št. 2187/2005 (UL L št. 198 z dne 25. 7. 2019, str. 105), (v nadaljnjem besedilu: Uredba 1380/2013/EU), ali

b) pravna ali fizična oseba s sedežem v drugi državi članici ali tretji državi, ki plastične proizvode za enkratno uporabo, polnjene plastične proizvode za enkratno uporabo ali ribolovno orodje, ki vsebuje plastiko, v RS poklicno prodaja neposredno zasebnim gospodinjstvom ali drugim uporabnikom, in sicer s pogodbo, sklenjeno na daljavo, kot je opredeljena v zakonu, ki ureja varstvo potrošnikov. Prejšnji stavek ne velja za pravne osebe ali samostojne podjetnike posameznike, ki izvajajo ribolovne dejavnosti, kot so opredeljene v 28. točki 4. člena Uredbe 1380/2013/EU;

1. embalaža je embalaža, kot je opredeljena v predpisu, ki ureja embalažo in odpadno embalažo;
2. tobačni izdelek je tobačni izdelek, kot je opredeljen v zakonu, ki ureja omejevanje uporabe tobačnih in povezanih izdelkov;
3. ribolovno orodje je oprema ali njen del, ki se uporablja v ribištvu ali akvakulturi za iskanje, lovljenje ali gojenje morskih bioloških virov ali, ki plava na morski gladini in se uporablja za privabljanje in lovljenje ali gojenje takih morskih bioloških virov.

**4. člen**

(omejitve pri dajanju na trg v RS)

Dajanje plastičnih proizvodov za enkratno uporabo iz dela A Priloge te uredbe in proizvodov iz oksorazgradljive plastike na trg v RS je prepovedano.

**5. člen**

(zahteve za označevanje)

1. Proizvajalec, ki daje na trg v RS proizvode iz dela B Priloge te uredbe, mora zagotoviti, da je na embalaži vsakega plastičnega proizvoda za enkratno uporabo ali na samem proizvodu vidna in jasno čitljiva oznaka, ki je ni mogoče izbrisati in potrošnike obvešča o:
2. ustreznih možnostih za ravnanje z odpadki iz proizvoda ali načinih odstranjevanja odpadkov, ki se jim je treba pri tem proizvodu izogibati, v skladu s hierarhijo ravnanja z odpadki, in
3. prisotnosti plastike v proizvodu in posledičnem negativnem vplivu smetenja ali drugih neustreznih načinov odstranjevanja odpadnega proizvoda na okolje.
4. Embalaža ali proizvod iz prejšnjega odstavka mora biti označen v skladu z Izvedbeno uredbo Komisije (EU) 2020/2151 z dne 17. decembra 2020 o določitvi pravil o harmoniziranih specifikacijah za označevanje plastičnih proizvodov za enkratno uporabo iz dela D Priloge k Direktivi (EU) 2019/904 Evropskega parlamenta in Sveta o zmanjšanju vpliva nekaterih plastičnih proizvodov na okolje (UL L št. 428 z dne 18. 12. 2020, str. 57), zadnjič popravljeno s Popravkom (UL L št. 77 z dne 5. 3. 2021, str. 40).

6. člen

(nadzor)

Nadzor nad izvajanjem te uredbe opravljajo tržni inšpektorji.

7. člen

(prekrški)

1. Z globo od 5.000 do 15.000 eurov se za prekršek kaznuje pravna oseba, ki je proizvajalec, če:
2. daje plastične proizvode za enkratno uporabo iz dela A Priloge te uredbe in proizvode iz oksorazgradljive plastike na trg v RS (4. člen uredbe);
3. daje na trg v RS plastične proizvode za enkratno uporabo iz dela B Priloge te uredbe ter ne zagotovi, da je na embalaži teh proizvodov ali na samem proizvodu vidna in jasno čitljiva oznaka v skladu s prvim in drugim odstavkom 5. člena te uredbe.
4. Z globo od 1.000 do 5.000 eurov se za prekršek iz prejšnjega odstavka kaznuje samostojni podjetnik posameznik, ki je proizvajalec.
5. Z globo od 700 do 3.000 eurov se za prekršek iz prvega odstavka tega člena kaznuje tudi odgovorna oseba pravne osebe oziroma odgovorna oseba samostojnega podjetnika posameznika.

**8. člen**

(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

Št.

Ljubljana, dne

EVA 2021-2550-0020

**Vlada Republike Slovenije**

**Janez Janša**

 **predsednik**

**PRILOGA**

DEL A

Plastični proizvodi za enkratno uporabo, glede katerih velja prepoved dajanja na trg v RS

1. Vatirane p[a](#bookmark49)lčke, razen če spadajo v področje uporabe Uredbe (EU) 2017/745 Evropskega parlamenta in Sveta z dne 5. aprila 2017 o medicinskih pripomočkih, spremembi Direktive 2001/83/ES, Uredbe (ES) št. 178/2002 in Uredbe (ES) št. 1223/2009 ter razveljavitvi direktiv Sveta 90/385/EGS in 93/42/EGS (UL L št. 117 z dne 5. 5. 2017, str. 1), zadnjič spremenjeno z Uredbo (EU) 2020/561 Evropskega parlamenta in Sveta z dne 23. aprila 2020 o spremembi Uredbe (EU) 2017/745 o medicinskih pripomočkih glede datumov začetka uporabe nekaterih njenih določb (UL L št. 130 z dne 24. 4. 2020, str. 18), (v nadaljnjem besedilu: Uredba (EU) 2017/745);
2. pribor (vilice, noži, žlice, palčke);
3. krožniki;
4. slamice, razen če spadajo v področje uporabe Uredbe (EU) 2017/745;
5. mešalne palčke za pijače;
6. palčke za pritrditev na balone in podporo balonov, vključno z mehanizmi takih palčk, razen balonov za industrijsko ali drugo poklicno rabo in uporabo, ki se ne delijo potrošnikom;
7. posode za živila iz ekspandiranega polistirena, tj. posode, kot so škatle s pokrovom ali brez njega, ki se uporabljajo za shranjevanje živil, ki:

a) so namenjena za takojšnje zaužitje iz posode na kraju samem ali jih potrošniki odnesejo s seboj,

b) se običajno zaužijejo iz posode in

c) se jih zaužije brez nadaljnje priprave, kot je kuhanje, vrenje ali segrevanje;

vključno s posodami za živila, ki se uporabljajo za hitro prehrano ali druge obroke, namenjene za takojšnje zaužitje, razen vsebnikov za pijačo, krožnikov, zavitkov in ovojev s hrano;

1. vsebniki za pijačo iz ekspandiranega polistirena, vključno z njihovimi pokrovčki in zamaški;
2. lončki za pijačo iz ekspandiranega polistirena, vključno z njihovimi pokrovčki in zamaški.

DEL B

Plastični proizvodi za enkratno uporabo, ki morajo biti označeni

1. Higienski vložki, tamponi in aplikatorji tamponov;
2. vlažilni robčki, tj. predhodno navlaženi robčki za osebno nego in gospodinjsko uporabo;
3. tobačni izdelki s filtri in filtri, ki se tržijo za uporabo v kombinaciji s tobačnimi izdelki;
4. lončki za pijačo.

**OBRAZLOŽITEV**

1. **UVOD**
2. **Pravna podlaga**

Pravna podlaga za predlog Uredbe o prepovedi dajanja nekaterih plastičnih proizvodov za enkratno uporabo na trg v RS in označevanju nekaterih plastičnih proizvodov (v nadaljnjem besedilu: uredba) je drugi odstavek 19. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg, 84/18 – ZIURKOE in 158/20; v nadaljnjem besedilu: ZVO-1).

1. **Splošna obrazložitev v zvezi s predlogom predpisa**

Ministrstvo za okolje in prostor je dne 19. 5. 2021 na spletni strani e-demokracije objavilo osnutek predloga Uredbe o zmanjšanju vpliva nekaterih plastičnih proizvodov na okolje, ki prenaša določbe Direktive (EU) 2019/904 o zmanjšanju vpliva nekaterih plastičnih proizvodov na okolje (v nadaljnjem besedilu: Direktiva (EU) 2019/904) v nacionalni pravni red. S predlogom te uredbe se urejajo posamezni cilji in ukrepi za posamezne plastične izdelke za enkratno uporabo in ribolovno orodje, ki vsebuje plastiko ter cilji in ukrepi za odpadke, ki nastanejo iz teh proizvodov.

Direktiva (EU) 2019/904 za označevanje nekaterih plastičnih proizvodov za enkratno uporabo iz dela B Priloge te uredbe v skladu z izvedbeno uredbo Komisije določa način označevanja teh proizvodov z rokom 3. 7. 2021.

Prav tako Direktiva (EU) 2019/904 določa tudi prepoved dajanja na trg nekaterih plastičnih proizvodov za enkratno uporabo z rokom 3. 7. 2021.

Ker je Komisija zamujala in še zamuja s sprejetjem določenih izvedbenih aktov in smernic za izvajanje Direktive (EU) 2019/904, se v nadaljnji proces sprejemanja uredbe posreduje le del v javni obravnavi predstavljene uredbe, ki se nanaša na prepoved dajanja na trg nekaterih plastičnih proizvodov za enkratno uporabo in o označevanju nekaterih plastičnih proizvodov za enkratno uporabo in spremeni predlog imena v predlog **Uredbe o prepovedi dajanja nekaterih plastičnih proizvodov za enkratno uporabo na trg v RS in o označevanju nekaterih plastičnih proizvodov** (v nadaljnjem besedilu: predlog uredbe)**, ter torej zagotovi prenos določb direktive v nacionalni pravni red, ki bi pomenile čim manjšo zamudo pri implementaciji tega dela Direktive (EU)**  **2019/904. Z navedenim predlogom se tudi zagotovi enotnejše ukrepanje na notranjem trgu EU in zmanjšajo tveganja za izkrivljanje konkurence.**

Pravna podlaga za predlog uredbe je drugi odstavek 19. člena ZVO-1. S sprejetjem tega predloga uredbe se za določene plastične proizvode za enkratno uporabo v skladu s 4. členom Direktive (EU) 2019/904 prepoveduje dajanje na trg v Republiki Sloveniji (v nadaljnjem besedilu: RS). Ti proizvodi so vatirane p[a](#bookmark49)lčke, razen če spadajo na področje uporabe Direktive Sveta 90/38 5/EGS [(1)](#bookmark48) ali Direktive Sveta 93/42/EGS (medicinski pripomočki), pribor (vilice, noži, žlice, palčke), krožniki, slamice, razen če spadajo v področje uporabe Direktive 90/385/EGS ali Direktive 93/42/EGS, mešalne palčke za pijače, palčke za pritrditev na balone in podporo balonov, vključno z mehanizmi takih palčk, razen balonov za industrijsko ali drugo poklicno rabo in uporabo, ki se ne delijo potrošnikom ter posode za živila, vsebniki za pijačo in lončki za pijačo iz ekspandiranega polistirena ter proizvodi iz oksorazgradljive plastike.

Predlog uredbe predpisuje tudi zahteve za označevanje nekaterih plastičnih proizvodov za enkratno uporabo in njihovo embalažo. Za pravila označevanja z oznakami je izdana izvedbena uredba Evropske Komisije. Z označevanjem na tovrstnih proizvodih so potrošniki obveščeni o ustreznih možnostih za ravnanje z odpadki iz proizvoda ali načinih odstranjevanja odpadkov, ki se jim je treba pri tem proizvodu izogibati, v skladu s hierarhijo ravnanja z odpadki ter o prisotnosti plastike v proizvodu in posledičnem negativnem vplivu smetenja ali drugih neustreznih načinov odstranjevanja odpadnega proizvoda na okolje.

1. **VSEBINSKA OBRAZLOŽITEV UREDBE**

**K 1. členu**

S 1. členom uredbe se urejajo vsebina in cilji uredbe v skladu z Direktivo (EU) 2019/904 Evropskega parlamenta in Sveta z dne 5. junija 2019 o zmanjšanju vpliva nekaterih plastičnih proizvodov na okolje (v nadaljnjem besedilu: Direktiva (EU) 2019/904).

**K 2. členu**

Z 2. členom uredbe se predpisuje obseg uporabe predpisa, in sicer se določbe te uredbe uporabljajo za plastične proizvode za enkratno uporabo (v nadaljnjem besedilu: proizvodi), navedene v Prilogi te uredbe, in za proizvode iz oksorazgradljive plastike.

**K 3. členu**

S 3. členom je določen pomen izrazov plastika, plastični proizvod, oksorazgradljiva plastika, dajanje na trg v RS, omogočanje dostopnosti na trgu v RS, proizvajalec, embalaža, tobačni izdelek in ribolovno orodje.

**K 4. členu**

S 4. členom uredbe se v skladu zDirektivo (EU) 2019/904 prepoveduje dajanje na trg v RS naslednjih proizvodov: vatirane p[a](#bookmark49)lčke, razen če spadajo na področje uporabe Direktive Sveta 90/385/EGS [(1)](#bookmark48) ali Direktive Sveta 93/42/EGS (uporaba medicinskih pripomočkov), pribor (vilice, noži, žlice, palčke), krožniki, slamice, razen če spadajo na področje uporabe Direktive 90/385/EGS ali Direktive 93/42/EGS, mešalne palčke za pijače, palčke za pritrditev na balone in podporo balonov, vključno z mehanizmi takih palčk, razen balonov za industrijsko ali drugo poklicno rabo in uporabo, ki se ne delijo potrošnikom, ter posode za živila, vsebniki za pijačo in lončki za pijačo iz ekspandiranega polistirena ter proizvodi iz oksorazgradljive plastike.

**K 5. členu**

Proizvajalci higienskih vložkov, tamponov in aplikatorjev tamponov, vlažilnih robčkov, tj. predhodno navlaženih robčkov za osebno nego in gospodinjsko uporabo, tobačnih izdelkov s filtri in filtri, ki se tržijo za uporabo v kombinaciji s tobačnimi izdelki, ter lončkov za pijačo morajo od 3. julija 2021 na trg v RS dajati označene proizvode v skladu z Izvedbeno uredbo Komisije (EU) 2020/2151 z dne 17. decembra 2020 o določitvi pravil o harmoniziranih specifikacijah za označevanje plastičnih proizvodov za enkratno uporabo iz dela D Priloge k Direktivi (EU) 2019/904 in s Popravkom Izvedbene uredbe. V Izvedbeni uredbi in njenemu popravku je za enoletno prehodno obdobje določeno, da se navedeni proizvodi lahko označujejo z nalepkami. Oznake so na samih proizvodih ali na njihovi embalaži z namenom obveščanja potrošnikov o prisotnosti plastike v proizvodu, o posledično negativnem vplivu smetenja na okolje in načinih odstranjevanja odpadkov iz teh proizvodov, ki se jim je treba izogibati.

**K 6. členu**

Nadzor nad izvajanjem te uredbe opravljajo tržni inšpektorji.

Tak prenos pooblastil je v skladu z nalogami nadzora nad izvajanjem zakonov in drugih predpisov na področjih prometa blaga, varstva potrošnikov in trgovine, ki so z Uredbo o organih v sestavi ministrstev določene za Tržni inšpektorat Republike Slovenije.

**K 7. členu**

Določena je kazenska določba za kršitev zavezancev določb te uredbe.